﻿﻿ Ryzen 5 3600/3600X – 6-ядрените Zen 2
В раздел: Ревюта, Ревюта, статии и ръководства, Статии от Димитър Чизмаров (DeepBlue) на 28.08.2019, 7,665 показвания
Първо няколко думи за производителността в приложенията. Подобренията при IPC и тактовата честота в Zen 2 се демонстрират съвсем очевидно, ако сравните по-стария Ryzen 5 2600 с новия 3600, като последният винаги е по-бърз и то доста сериозно, като получавате средно 30% подобрение във всички тестове. Това е много впечатляващо, предвид че поколението Ryzen 2000 ни предостави подобрение от около 10% спрямо първите Zen процесори. Освен това 3600 като цяло е сравним или по-бърз от дебютиралия на $359 през миналата година Core i7-8700k. При едно/малконишковите ситуации все още имаме леко предимство на представителя на Intel, но разликата е средно около 3%, и дори в някои случаи Ryzen 5 3600 е по-бърз, нещо с което предното поколение на AMD не можеше да се похвали.
Честта да победи 8700K във почти всички ситуации, е оставенa на 3600X, който ви предлага около 10% повече производителност средно за над сто долара или 200 лв. по-малко на нашия пазар, като дори успява да се измъкне на косъм дори при приложенията с малко нишки. Освен това и двата нови 6-ядрени процесора се оказват по-бързи от 8-ядрения Ryzen 7 2700, дори при тежки многопоточни сценарии, а като добави им огромното им превъзходство в останалите случаи, ситуацията изглежда доста тежка за по-старите модели на AMD. Реално ако притежавате Ryzen 7 2700 или още повече Ryzen 7 1700, преминаването към Ryzen 5 3600/3600Х може да се окаже един съвсем не лош ъпгрейд, в зависимост от приложенията които ползвате, ако и на пръв погледа да изглежда, че ще е по-скоро „сайдгрейд“.
И нека дори да не споменаваме какво се случва с горкият 6-ядрен/6-нишков 8600K… Ситуацията е меко казано брутална, като не виждам абсолютно никаква причина някои да си купи Core i5 в наши дни ако целта му е да върши някаква работа. Разликата при многонишковите приложения е бруталните 53%, като изглежда много подобно на ситуацията с Core i5 7000 при появата на Ryzen 1600/1600X. Само че за разлика от тогава, новите Ryzen 3000 не оставят шанс на модела на Интел дори в еднонишковите приложения, като дори и там предимството им е около 8-11%. Единственият тест, в който Core i5 успява да постигне нещо е само при криптиране във VeraCrypt с комбинацията Kyzneichik(Camellia(Serpent)).
А що се отнася до Ryzen 7 3700X, макар и разликата в еднонишковите тестове да е пренебрежимо малка, той все пак предлага масивното предимство от 30-33% в многонишковите ситуации. Така че не е изненада, че се оказа един от най-продаваните процесори от новото поколение на AMD. Сравнявайки и двата процесора Ryzen 5 3000, очевидно е, че делтата на производителността между тях е твърде малка, едва 4% средно, или малко над границата на грешката. Което ни води до въпроса „а не е ли Ryzen 5 3600 просто твърде добра оферта“?
Кара Делевин и Samsung си партнират, за да изпратят първото селфи в Космоса
tony: Очаква се, нов команден щаб,-навярно.
mel0man: Нормално е да има опровержение,вдигна се шум около това.Лош PR е.INTEL обаче са добри в обещанията,които...
tayrun: Жива да не бях!